Barraue d’un angle en aute era ampla bocadura dera banlèga, ei a díder, tres carrèrs; en forma de barranc, dentada, bracada a tròci, damb ua immensa henuda coma merlet, damb es sòns puntaus a manèra de bastion, damb es sòns gessents aquiu e delà, fòrtaments apuada enes dus grani molons de cases dera banlèga, se quilhauen coma ua cauçada ciclopèa en hons dera terribla plaça qu’a vist eth 14 de junhsèga.